Diari Oficial de la Generalitat Valenciana


Sumari del DOGV 6200, del 05-02-2010 (2010/778)

RESOLUCIÓ de 18 de desembre de 2009, de la Direcció General de Gestió del Medi Natural, sobre delegació de competències.
------------------------------------------------------------------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/778


Data del document
:   18-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Conselleria Medi Ambient, Aigua, Urbanisme i Vivenda
    * delegació de poders
    * competència administrativa
    * administració regional

RESOLUCIÓ de 18 de desembre de 2009, de la Direcció General de Gestió del Medi Natural, sobre delegació de competències. [2010/778]  
La Llei 3/1993 forestal de la Comunitat Valenciana, en l'article 74, estableix que és el director general competent per raó de la matèria el competent per a imposar multes per infraccions greus a l'esmentada llei de quantia compresa entre 601,02 a 6.010,12 euros.  
D'altra banda, la Llei 43/2003, de 21 de novembre, de forests, en l'article 73, estableix que la sanció de les infraccions a l'esmentada llei correspondrà, excepte aquells supòsits en què la infracció administrativa haja recaigut en àmbit de competència de l'administració general de l'Estat i sobre matèries d'aquesta, a l'òrgan de la comunitat autònoma que tinga atribuïda la competència en cada cas.  
Sobre la competència per a iniciar els expedients sancionadors, el Reglament del procediment per a l'exercici de la potestat sancionadora, aprovat per Reial decret 1398/1993, de 4 d'agost, en el punt 2 de l'article 10, estableix el següent: els òrgans competents per a la iniciació, instrucció i resolució són els expressament previstos en les normes sancionadores i, si no n'hi ha, els que resulten de les normes que sobre atribucions i exercici de competències estan establides en el capítol I del títol II de la Llei 30/1992 de règim jurídic de les administracions públiques i del procediment administratiu comú. Quan de l'aplicació de les regles anteriors no queda especificat l'òrgan competent per a iniciar el procediment, s'ha d'entendre que aquesta competència correspon a l'òrgan que la tinga per a resoldre.  
D'acord amb l'anterior, la competència per a iniciar els expedients sancionadors de la Llei 3/1993 forestal de la Comunitat Valenciana, i de la Llei 43/2003 de forest, en què la quantia de la multa estiga compresa entre 601,02 i 6.010,12 euros, correspon a la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, en virtut del que disposa l'article 17 del Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge.  
Per tal d'aconseguir una major agilitat en la tramitació dels expedients sancionadors de la Llei 3/1993 forestal de la Comunitat Valenciana, i de la Llei 43/2003 de forests, es considera convenient delegar les direccions territorials corresponents per a la competència per a la iniciació d'aquells que corresponguen a la Direcció General de Gestió del Medi Natural. En conseqüència, i de conformitat amb el que disposa l'article 13 de la Llei 30/1992, de 26 de novembre, de règim jurídic de les administracions públiques i procediment administratiu comú, en relació amb l'article 68 de la Llei de la Generalitat 5/1983, de 30 de desembre, del Consell, resolc:   
Primer  
Delegar les direccions territorials de la Conselleria de Medi Ambient, Aigua, Urbanisme i Habitatge d'Alacant, Castelló i València per a la competència per a la iniciació dels expedients sancionadors de la Llei 3/1993 forestal de la Comunitat Valenciana, i de la Llei 43/2003 de forests, que corresponguen a la Direcció General de Gestió del Medi Natural.  
Segon  
Aquesta resolució de delegació de competències produirà efectes a partir de l'endemà de la publicació en el Diari Oficial de la Comunitat Valenciana.  
València, 18 de desembre de 2009.- La directora general de Gestió del Medi Natural: M. Ángeles Centeno Centeno.